Zaradi odločitve "USAC" je Chapman po polomu z dirkalnikom Lotus 63, predelal dirkalnik za uporabo na dirkah Formule 1. Dirkalnik Lotus 56B je bil obetaven, toda izkazal se je za pretežkega in preveč kompleksnega. Emerson Fittipaldi je preizkušal dirkalnik v sezoni 1971, najprej na neprvenstvenih dirkah Race of Champions in BRDC International Trophy. Na Brands Hatchu je bil na mokrem prostem treningu dirkalnik daleč najhitrejši, toda dirka je potekala v suhem in Fittipaldi je končal nekje v sredini uvrščenih. Še slabše pa se je odvijala dirka na Silverstonu, kjer je Fittipaldi odstopil že po treh krogih zaradi okvare vzmetenja. Fittipaldi je dirkalnik uporabil tudi na eni prvenstveni dirki za Veliko nagrado Italije, kjer je zasedel osmo mesto. Takrat se je Chapman odločil za opustitev projekta in se je popolnoma usmeril v nov model Lotus 72. Nekatere rešitve iz dirkalnika Lotus 56 pa so bile uporabljene predvsem na modelu Lotus 61.